Diari Oficial de la Generalitat Valenciana


Sumari del DOGV 9977, del 07-11-2024 (2024/11162)

RESOLUCIÓ de 31 d’octubre de 2024, de la Direcció General de Personal Docent, per la qual es fa pública una convocatòria de concurs de mèrits per a la provisió amb caràcter temporal de llocs de treball en la Inspecció educativa de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9977

Data del DOGV
:   07-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11828

CVE
:   DILW-Q-8738-59154

Data del document
:   31-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

La Llei orgànica 2/2006, de 3 de maig, d’educació, modificada per la Llei 3/2020, de 29 de desembre, indica en l’article 2.2 que un dels factors que afavorixen la qualitat de l’ensenyança és la Inspecció Educativa.

El Decret 80/2017, de 23 de juny, del Consell, pel qual es regula l’actuació, el funcionament i l’organització de la Inspecció d’Educació a la Comunitat Valenciana, en l’article 27.5 establix que es podrà convocar concurs de mèrits per a la provisió de llocs de treball amb caràcter temporal, amb la indicació del contingut de la convocatòria esmentada.

El Decret 103/2023, de 7 de juliol, del Consell, pel qual s’aprova l’oferta d’ocupació pública de personal docent no universitari dependent de la Conselleria d’Educació, Cultura i Esport de la Generalitat Valenciana per a l’any 2023, inclou en l’annex II l’oferta de 21 places per al procediment d’accés al cos d’inspectors d’educació.

Per l’Orde 1/2024, de 2 de febrer de 2024, de la Conselleria d’Educació, Universitats i Ocupació, es convoca un procediment selectiu d’accés al cos d’inspectors d’educació.

Finalitzat el citat procés selectiu per a l’accés al cos d’inspectors d’educació, és necessari convocar un procediment per a constituir una borsa de treball extraordinària per a proveir de manera temporal llocs vacants de treball de la Inspecció Educativa a la Comunitat Valenciana i amb vista a garantir la millora de la qualitat del sistema educatiu.

Per tot això, a proposta de la Inspecció General d’Educació, i en virtut del que establix l’article 7.1 del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació, i l’article 4 de l’Orde 9/2024, de 25 d’abril, de la Conselleria d’Educació, Universitats i Ocupació, per la qual es desplega el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació, esta Direcció General de Personal Docent

RESOL

*U. Objectiu i estructura del procediment i àmbit*

1. L’objectiu d’esta resolució és convocar un concurs de mèrits, d’acord amb les especificacions que s’establixen, per a la provisió de llocs de treball amb caràcter temporal en la Inspecció educativa, en l’àmbit territorial de gestió de la Generalitat Valenciana, entre funcionaris i funcionàries de carrera dels cossos docents no universitaris dependents de la Generalitat Valenciana.

2. El procediment es desenrotllarà en dos fases:

Fase A. Valoració de la memòria i de la defensa d’esta (fins a un màxim de 20 punts)

Fase B. Valoració de mèrits aportats (fins a un màxim de 10 punts)

3. La llista ordenada que es genere a partir d’este procediment i els nomenaments provisionals que s’efectuen tindran vigència fins a la convocatòria d’un nou procés selectiu o la incorporació del titular del lloc, tal com establix l’article 27 del Decret 80/2017, de 23 de juny, del Consell, pel qual es regula l’actuació, el funcionament i l’organització de la Inspecció d’Educació de la Comunitat Valenciana.

4.  A este efecte, es consideraran vacants per a cobrir de manera provisional tots els llocs de la Inspecció educativa que no estiguen ocupats per personal funcionari de carrera, personal funcionari en pràctiques i personal amb nomenament procedent de la llista per a l’acompliment temporal establida en l’article 14 de l’Orde 1/2024 de 2 de febrer.

*Dos. Requisits per a participar en el procediment*

Podrà participar en el procediment el personal funcionari docent que reunisca els requisits següents:

a)  Estar en possessió del títol de doctorat, màster universitari, llicenciatura, enginyeria, arquitectura o títols declarats legalment equivalents. A este efecte, es consideraran títols equivalents als primers tots aquells per als quals s’haja determinat la correspondència al nivell 3, o superior, del Marc espanyol de qualificacions per a l’educació superior (MECES), tot això d’acord amb el que preveu el capítol IV del Reial decret 889/2022, de 18 d’octubre, pel qual s’establixen les condicions i els procediments d’homologació, de declaració d’equivalència i de convalidació d’ensenyances universitàries de sistemes educatius estrangers i pel qual es regula el procediment per a establir la correspondència al nivell del Marc espanyol de qualificacions per a l’educació superior dels títols universitaris oficials pertanyents a ordenacions acadèmiques anteriors. En el cas que la titulació s’haja obtingut en l’estranger, caldrà haver obtingut la corresponent declaració d’equivalència de conformitat amb el que establix el Reial decret 889/2022, de 18 d’octubre.

b) Pertànyer a algun dels cossos que integren la funció pública docent no universitària.

c) Acreditar una antiguitat mínima de deu anys com a personal funcionari de carrera, en algun dels cossos que integren la funció pública docent, segons el Decret 80/2017, de 23 de juny, del Consell, en l’article 24.2.a, dels quals almenys huit ho seran d’experiència docent.

Es consideraran experiència docent els servicis prestats realitzant funcions docents en centres docents, servicis educatius, així com en llocs de l’Administració educativa i de l’Administració del Consell classificats per a poder ser ocupats per personal docent.

d) Tindre destinació a la Comunitat Valenciana com a funcionari de carrera en situació d’actiu en algun dels cossos docents no universitaris.

Tots els requisits hauran de posseir-se en la data en què finalitze el termini de presentació de les sol·licituds i hauran de mantindre’s fins al moment de la presa de possessió del lloc de treball.

*Tres. Procediment d’inscripció i documentació*

1. Formalització, registre de la sol·licitud de participació i acreditació de requisits.

Els qui desitgen participar en este procés selectiu hauran de formalitzar el model oficial de sol·licitud, que estarà disponible en la seu electrònica de la Generalitat Valenciana (<https://sede.gva.es/va/inici>) i en el portal web de la Conselleria d’Educació, Cultura, Universitats i Ocupació (<http://www.ceice.gva.es/va/web/rrhh-educacion/oposiciones>).

2. Les sol·licituds hauran de formalitzar-se, obligatòriament, en la seu electrònica utilitzant qualsevol dels sistemes d’identificació o firma electrònica admesos, i en esta es podrà manifestar l’oposició a consultar per mitjans telemàtics les dades d’identitat, de titulacions i de condemna per sentència ferma per algun delicte contra la llibertat i la identitat sexual.

En el mateix tràmit s’aportarà telemàticament la documentació següent en PDF:

– Memòria.

– Imprés d’autobarem.

*Quatre. Termini de presentació*

1. El termini de presentació de sol·licituds i documentació serà de 10 dies hàbils a partir de l’11 de novembre de 2024.

2. Conclòs el termini de presentació de sol·licituds, no es tindrà en compte cap sol·licitud ni cap modificació d’esta.

*Cinc. Admissió d’aspirants*

Finalitzat el termini de presentació de sol·licituds, la comissió tècnica regulada en l’article 7 d’esta resolució farà pública la relació provisional d’admesos i exclosos en el procés, amb la indicació, si és el cas, les causes d’exclusió. Esta publicació s’efectuarà en OVIDOC (<https://ovidoc.edu.gva.es/ovidoc/>).

En esta llista hauran de constar els cognoms, el nom i els dígits que en el format del DNI ocupen les posiciones quarta, quinta, sexta i sèptima.

Amb esta publicació que declare aprovada la llista provisional d’admesos i exclosos es considerarà efectuada la notificació corresponent als interessats, a l’efecte del que disposa l’article 40 de la Llei 39/2015, d’1 d’octubre, del procediment administratiu comú de les administracions públiques.

Els aspirants exclosos disposaran d’un termini de dos dies hàbils, comptats a partir de l’endemà de la publicació de les llistes provisionals d’admesos i exclosos, per a poder presentar una reclamació a través d’OVIDOC <https://ovidoc.edu.gva.es/ovidoc/>.

En el cas que l’interessat no esmene el defecte que haja motivat la seua exclusió en el termini indicat, es considerarà que desistix de la sol·licitud, de conformitat amb el que disposa l’article 68 de la Llei 39/2015, d’1 d’octubre, del procediment administratiu comú de les administracions públiques.

Les reclamacions presentades seran acceptades o denegades per la comissió tècnica, la qual resoldrà l’aprovació de la llista definitiva d’admesos i exclosos, que es publicaran en el portal web de la Conselleria d’Educació, Cultura, Universitats i Ocupació <https://www.ceice.gva.es/va/web/rrhh-educacion/bolsas>.

El fet de figurar en la relació d’admesos no pressuposa que se’ls reconega la possessió dels requisits exigits en esta convocatòria. En qualsevol moment del procés se’ls podrà requerir la documentació que servisca per a comprovar que complix els requisits exigits. Quan de la seua revisió es desprenga que algun dels candidats no posseïx algun dels requisits, amb una audiència prèvia de l’interessat, se li comunicarà la pèrdua de tots els drets que puguen derivar-se de la seua participació en este procediment.

*Sis. Característiques i contingut de la memòria*

1. Els participants hauran de presentar una memòria, a manera de projecte d’actuació, amb les característiques següents:

a) El tipus de lletra serà Times New Roman, a 12 punts, amb interlineat 1,5 i una extensió màxima total de 20 pàgines, amb format DIN A4, incloent-hi tant la portada com qualsevol altre element que forme part del document.

b) La memòria no haurà de contindre cap dada identificativa ni en el contingut ni en el nom de l’arxiu, per a preservar l’anonimat del document. La identificació de la memòria es realitzarà per mitjà del número de sol·licitud obtingut en el procés telemàtic i l’arxiu serà etiquetat amb el nom d’arxiu «memòria» en format pdf.

2. El contingut de la memòria versarà sobre una proposta d’actuació en una zona d’intervenció per a l’avaluació, la supervisió i l’assessorament dels centres en algun o alguns dels aspectes previstos en el Pla general d’actuació anual de la Inspecció d’Educació (PGAA), així com les instruccions que el despleguen, d’acord amb la normativa vigent sobre les funcions i les atribucions de la Inspecció Educativa de la Comunitat Valenciana, així com la seua organització i funcionament.

La memòria contindrà, almenys, els aspectes següents:

I. Anàlisi de la situació dels centres i de les seues necessitats.

II. Selecció de, almenys, una actuació per a desenrotllar que tinga rellevància en la millora del funcionament dels centres educatius de la zona d’intervenció.

III. Desenrotllament de l’actuació: objectius, protocol d’intervenció, planificació del cronograma, seguiment i avaluació.

IV. Elaboració d’un informe en el qual es done resposta a alguna dificultat o problema relacionat amb l’actuació desenrotllada.

3. En el cas que la comissió tècnica detecte que la memòria no complix el requisit d’elaboració pròpia o continga dades identificatives, amb una audiència prèvia a l’interessat, esta es qualificarà amb zero punts.

*Set. Comissió tècnica*

1. La selecció d’aspirants que participen en el concurs de mèrits la realitzarà una comissió tècnica, els membres de la qual designarà la Direcció General de Personal Docent i que estarà formada per un president i 3 vocals pertanyents al cos d’inspectors d’educació, i un funcionari de la Direcció General de Personal Docent com a secretari, amb veu però sense vot.

2. Es nomenaran, així mateix, suplents de cada un dels membres de la comissió. Per a la vàlida constitució i funcionament de la comissió es requerirà l’assistència de, almenys, tres dels membres, i hauran d’estar presents, en tot cas, la presidència i la secretaria. La composició de la comissió tècnica es publicarà en el lloc web de la Conselleria d’Educació, Cultura Universitats i Ocupació i els seus components estaran subjectes a les causes d’abstenció i recusació que establixen els articles 23 i 24 de la Llei 40/2015, d’1 d’octubre, de règim jurídic del sector públic.

3. Seran funcions de la comissió tècnica:

a) Determinar els participants que superen la fase a atenent els criteris que establix esta resolució.

b) Baremar els mèrits de la fase B.

c) Determinar la puntuació final de cada aspirant.

d) Resoldre les incidències que puguen sorgir en el procés de la convocatòria.

e) Remetre a la Direcció General de Personal Docent la proposta dels seleccionats.

*Huit. Desenrotllament del procediment*

El procés es desenrotllarà en dos fases:

Fase A. Valoració de la memòria i de la defensa d’esta (fins a un màxim de 20 punts)

La comissió tècnica de valoració publicarà en la pàgina web de la Conselleria d’Educació, Cultura, Universitats i Ocupació la convocatòria per a la defensa de la memòria amb la indicació del lloc, la data, l’hora i l’orde d’intervenció dels participants.

En esta fase es pretén comprovar la competència professional dels aspirants des de la dimensió del coneixement del lloc de treball, considerant aspectes normatius, tècnics i metodològics que permeten planificar, aplicar i avaluar aspectes d’organització i gestió dels àmbits d’intervenció de la Inspecció i que responguen a les funcions i les atribucions de la Inspecció d’Educació a la Comunitat Valenciana.

La memòria haurà d’abordar els aspectes detallats en la base sis d’esta resolució.

L’aspirant disposarà d’un màxim de 15 minuts per a defendre el contingut de la seua memòria davant de la comissió tècnica i podrà utilitzar únicament un exemplar de la memòria aportat per este.

Finalitzada l’exposició de l’aspirant, la comissió tècnica podrà plantejar, durant un temps màxim de 15 minuts, qüestions sobre la memòria, la seua viabilitat i sobre qualsevol aspecte que els membres de la comissió consideren necessari aclarir, així com per a determinar les competències professionals relacionades amb la Inspecció Educativa.

La defensa de la memòria davant de la comissió tindrà caràcter d’acte públic.

Fase B. Valoració de mèrits (fins a un màxim de 10 punts)

En esta fase els membres de la comissió tècnica valoraran els mèrits que acrediten els aspirants admesos, d’acord ambl barem que arreplega l’annex únic d’esta convocatòria.

Els aspirants no podran obtindre més de 10 punts en esta fase. Només es valoraran els mèrits degudament acreditats perfeccionats amb anterioritat a la data de finalització del terme de presentació de les sol·licituds.

*Nou. Criteris d’avaluació i qualificació*

1. La memòria es valorarà fins a un màxim de 10 punts, d’acord amb els criteris d’avaluació i qualificació que es detallen a continuació:

– Qualitat i viabilitat de la proposta d’actuació en zona: plantejament i claredat de la proposta d’actuació, rellevància de millora en el funcionament dels centres educatius de la zona d’intervenció, implicació dels diferents membres de la comunitat educativa. Valoració: fins a 4 punts.

– Adequació a les característiques de la zona i el seu entorn educatiu donant resposta a les necessitats detectades en l’anàlisi. Valoració: fins a 2 punts.

– Coneixement de l’organització i dels processos de gestió interna de la inspecció: organització d’equips, distribució de funcions i tasques, coordinació i formes de participació, relació amb els òrgans de direcció de la inspecció, de les direccions territorials i de la conselleria. Valoració: fins a 2 punts.

– Adequació, fonamentació i idoneïtat de l’informe de la Inspecció Educativa. Valoració: fins a 2 punts.

2. La presentació i la defensa de la memòria es valorarà fins a un màxim de 10 punts, d’acord amb els criteris d’avaluació i qualificació que es detallen a continuació:

– Qualitat i precisió expositiva. Valoració: fins a 2,5 punts.

– Coneixement i aplicació adequada de la normativa citada en la memòria. Valoració: fins a 2,5 punts.

– Adequació de les respostes a les preguntes i les observacions que, si és el cas, formulen els membres de la comissió. Valoració: fins a 5 punts.

3. Per a superar la fase a serà necessari obtindre una puntuació mínima de 10 punts, i haver obtingut un mínim de 5 punts en cada un dels apartats anteriors (9.1 i 9.2).

*Deu. Llistes provisionals i definitives*

1. Fase A

La comissió tècnica publicarà en el portal web de la Conselleria d’Educació, Cultura, Universitats i Ocupació la llista provisional amb les puntuacions obtingudes en la fase A, desglossada la puntuació corresponent a la memòria i a la presentació i defensa d’esta.

Publicada la puntuació provisional obtinguda en esta fase, els aspirants podran presentar, en el primer dia hàbil següent al de la publicació des de les 09:00 hores fins a les 14:00 hores al·legacions per escrit davant de la comissió tècnica per OVIDOC (<https://ovidoc.edu.gva.es/ovidoc/>).

Una vegada conclòs este termini i revisades les al·legacions, la comissió tècnica publicarà les llistes definitives seguint el mateix procediment que amb les llistes provisionals.

Aquells que hagen superat esta prova passaran a la fase següent.

Les al·legacions presentades es consideraran estimades o no amb la modificació, si és el cas, de les puntuacions, mitjançant la publicació de la llista definitiva.

2. Fase B

La comissió tècnica publicarà en el portal web de la Conselleria d’Educació, Cultura, Universitats i Ocupació la llista provisional amb les puntuacions obtingudes en la fase B.

Publicada la puntuació provisional obtinguda en esta fase, els aspirants podran presentar, en el primer dia hàbil següent al de la publicació i des de les 09:00 hores fins a les 14:00 hores, al·legacions davant de la comissió tècnica per OVIDOC (<https://ovidoc.edu.gva.es/ovidoc/>).

Una vegada conclòs este termini i revisades les al·legacions, la comissió tècnica publicarà les llistes definitives seguint el mateix procediment que amb les llistes provisionals.

Les al·legacions presentades es consideraran estimades o no amb la modificació, si és el cas, de les puntuacions, mitjançant la publicació de la llista definitiva.

Aquells que hagen superat la fase A, hauran d’aportar la justificació documental dels mèrits al·legats en l’autobaremació i, també, deuran autoritzar la consulta del Certificat negatiu de Delictes de Naturalesa Sexual per part de l’administració educativa o aportar el citat certificat actualitzat, en les 48 hores següents a l’hora de publicació de les llistes definitives per OVIDOC (<https://ovidoc.edu.gva.es/ovidoc/>).

3. Puntuació final

La comissió tècnica publicarà la puntuació final de cada aspirant, que serà la suma de les puntuacions aconseguides en cada una de les fases del concurs de mèrits convocat per esta resolució.

En cas d’empat, este es resoldrà atenent la puntuació més alta obtinguda en la fase A; en cas que continue l’empat, prevaldrà la puntuació més alta obtinguda en la defensa de la memòria (apartat 9.2 d’esta convocatòria). En cas que persistisca l’empat, prevaldrà la puntuació més alta obtinguda en la fase B, en l’apartat I del barem de mèrits; si persistix encara este empat, es dirimirà segons la puntuació més alta en l’apartat II del barem referit, i, si continua l’empat, es passarà a l’apartat III.

*Onze. Resolució de la convocatòria*

La comissió tècnica elevarà la seua proposta a la Direcció General de Personal Docent, que dictarà una resolució que es publicarà en el portal web de la Conselleria.

*Dotze. Adjudicació de destinacions*

1. La Direcció General de Personal Docent adjudicarà els llocs de treball vacants existents seguint l’orde de prioritat establit en la relació ordenada de participants que constituïx la borsa i segons les instruccions dictades a este efecte.

2. Les destinacions, una vegada adjudicades, seran irrenunciables. La no ocupació del lloc adjudicat suposarà l’exclusió definitiva de la borsa, i en este cas la Direcció General de Personal Docent dictarà l’oportuna resolució d’exclusió, que es notificarà a les persones afectades.

*Tretze. Avaluació dels seleccionats*

Es podrà realitzar l’avaluació de l’acompliment professional realitzat pels seleccionats i amb lloc adjudicat cada curs escolar. El procediment serà determinat per instruccions de la Inspecció General d’Educació de la Comunitat Valenciana, atenent els àmbits d’intervenció i les actuacions realitzades en relació amb l’organització, la supervisió, el control, l’assessorament, l’orientació i la informació a centres i comunitat educativa, l’aprenentatge i l’actualització permanent i el desenrotllament del treball individual.

Si l’avaluació del seleccionat no és positiva, es podrà produir la remoció de la borsa, i quedarà exclosa per resolució de la Direcció General de Personal Docent.

*Catorze. Acceptació de les bases*

La participació en este concurs de mèrits suposa l’acceptació de totes les bases establides en la present resolució.

*Quinze. Recursos*

Contra esta resolució, que esgota la via administrativa, els interessats podran interposar, en el termini de dos mesos a comptar de l’endemà de la publicació, un recurs contenciós administratiu davant de l’òrgan jurisdiccional competent, d’acord amb el que establixen els articles 8.2.a, 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició, davant del mateix òrgan que dicta la present resolució, en el termini d’un mes a comptar de l’endemà de la publicació, tal com que establixen els articles 112.1, 123 i 124 de la Llei 39/2015, d’1 d’octubre, del procediment administratiu comú de les administracions públiques.

ANNEX I

*Barem de mèrits per al concurs de mèrits per a la selecció de llocs d’inspectors/ores d’educació amb caràcter temporal.*

Els aspirants no podran aconseguir més de 10 punts per la valoració dels seus mèrits.

I. Experiència docent (fins a un màxim de 4,0000 punts)

1.1. Per experiència docent (màxim de 2 punts)

Per cada any d’experiència docent que supere els deu exigits com a requisit, com a personal funcionari de carrera dels cossos que integren la funció pública docent: 0,2500 punts.

Les fraccions d’any es computaran per mes complet a raó de 0,0208 punts per mes. L’experiència docent prèvia en centres públics es baremarà d’ofici d’acord amb les dades que consten en la base de dades d’esta administració. Els aspirants que són o hagen sigut personal docent de la Conselleria d’Educació, Cultura, Universitats i Ocupació podran consultar les dades relatives a la seua antiguitat a través de la plataforma OVIDOC, a partir de la publicació de les llistes definitives d’admesos.

En el cas que els aspirants al·leguen experiència docent prèvia en centres públics d’altres administracions educatives i esta no figure en OVIDOC, hauran d’aportar la documentació acreditativa presentant el full de servicis corresponent.

1.2. Per servicis en llocs d’inspector accidental (màxim de 2 punts)

Per cada any de servici en llocs d’inspector accidental: 0,7500 punts

Per cada mes: 0,0625 punts

Per este apartat només es tindran en compte els anys prestats com a inspector accidental. L’experiència com a inspector accidental es baremarà d’ofici d’acord amb les dades que consten en la base de dades d’esta administració.

II. Servici en llocs de l’Administració educativa, exercici de càrrecs directius i de coordinació didàctica (fins a un màxim de 2,0000 punts)

2. 1. Servici en llocs de l’Administració educativa (fins a un màxim d’1,0000 punts)

2.1.1. Per cada any de servici en llocs de l’Administració educativa de nivell 26 o superior (exclòs el d’inspector/a accidental): 0,2500 punts. Les fraccions d’any es computaran per mes complet a raó de 0,0208 punts per mes. Documentació acreditativa: full de servicis certificat per la direcció general competent en matèria de recursos humans de la conselleria que tinga assignades les matèries d’administració pública o l’òrgan competent de l’Estat o de la resta de les comunitats autònomes, en què conste la presa de possessió i el cessament. En el cas que els aspirants al·leguen experiència en llocs de l’Administració educativa de nivell 26 o superior (exclòs el d’inspector/a accidental) en altres administracions i esta no figure en OVIDOC, hauran d’aportar la documentació acreditativa presentant el full de servicis corresponent.

2.2. Exercici de la direcció de centre, CEFIRE, SPE, UEO (fins a un màxim de 2,0000 punts):

Per cada any en la direcció: 0,5000 punts. Les fraccions d’any es computaran per mes complet a raó de 0,0416 punts per mes.

2.3. Per l’exercici altres càrrecs directius o de coordinació didàctica (fins a un màxim d’1 punt):

a) Per cada any en la vicedirecció, la direcció d’estudis, la secretaria o la vicesecretària en centres públics: 0,2500 punts. Les fraccions d’any es computaran per mes complet a raó de 0,0208 punts per mes.

b) Per cada any de servici exercint la direcció de departament o la coordinació de cicle d’Educació Infantil o equip docent en l’Educació Primària o figures anàlogues de coordinació, assessoria de formació permanent, llocs d’assessor/coordinador tècnic docent o direccions de secció en l’Administració educativa: 0,1000 punts.

Les fraccions d’any es computaran per mes complet a raó de 0,0083 punts per mes.

Documentació acreditativa: fotocòpia compulsada del document justificatiu del nomenament expedit per les direccions territorials d’educació o l’òrgan competent del Ministeri d’Educació o de la resta d’administracions autonòmiques en el qual conste la data de la presa de possessió i de cessament o continuïtat, si és el cas.

III. Preparació científica i didàctica i altres mèrits (fins a un màxim de 4,0000 punts)

3.1. Preparació científica i didàctica (fins a un màxim d’1,0000 punts):

3.1.1. Per pertànyer als cossos de catedràtics d’Ensenyança Secundària, de Música i Arts Escèniques, d’escoles oficials d’idiomes i d’Arts Plàstiques i Disseny: 0,5000 punts.

3.1.2. Per cada títol de doctor o doctora: 0,5000 punts. Documentació acreditativa: certificat acadèmic o fotocòpia compulsada/acarada del títol de doctor o doctora o certificat supletori provisional, expedit per la universitat, de conformitat amb el que preveu el Reial decret 1002/2010, de 5 d’agost, sobre expedició de títols universitaris oficials, amb una antiguitat màxima d’1 any des de la data d’emissió del certificat.

3.1.3. Per cada títol oficial de màster (excepte aquell aportat com a requisit per a participar en este concurs): 0,3500 punts. No es baremaran per este apartat els màsters que siguen expedits per les universitats fent ús de la seua autonomia (títols propis), d’acord amb la disposició onzena del Reial decret 1393/2007, de 20 d’octubre.

3.1.4. Per cada títol de grau, llicenciatura, arquitectura, enginyeria o equivalent diferent de l’al·legat per a l’accés al cos des del qual participa en este procediment: 0,3500 punts. Documentació acreditativa: certificat acadèmic de qualificacions i fotocòpia compulsada tant del títol al·legat per a l’ingrés en el cos com de tots els que presente com a mèrit, a l’efecte d’acreditar haver cursat completament la titulació al·legada com a mèrit respecte de l’al·legada com a titulació per a ingrés al cos. A falta de títol, al certificat de qualificacions s’adjuntarà el certificat supletori provisional, amb una antiguitat màxima d’1 any, expedit per la universitat de conformitat amb el que preveu el Reial decret 1002/2010, de 5 d’agost, sobre expedició de títols universitaris oficials. En el cas d’estudis corresponents al primer cicle d’una llicenciatura, un certificat acadèmic que acredite la superació d’estos.

3.1.5. Per cada títol universitari corresponent a una diplomatura, enginyeria tècnica, arquitectura tècnica o títols declarats legalment equivalents i pels estudis corresponents al primer cicle d’una llicenciatura, arquitectura o enginyeria: 0,2500 punts. Documentació acreditativa: certificat acadèmic de qualificacions i fotocòpia compulsada tant del títol al·legat per a l’ingrés en el cos com de tots els que presente com a mèrit, a l’efecte d’acreditar haver cursat completament la titulació al·legada com a mèrit respecte de l’al·legada com a titulació per a ingrés al cos. A falta de títol, al certificat de qualificacions s’adjuntarà el certificat supletori provisional, amb una antiguitat màxima d’1 any, expedit per la universitat de conformitat amb el que preveu el Reial decret 1002/2010, de 5 d’agost, sobre expedició de títols universitaris oficials. En el cas d’estudis corresponents al primer cicle d’una llicenciatura, un certificat acadèmic que acredite la superació d’estos.

3.1.6. Per cada títol professional de música o dansa o per cada títol de tècnic superior de Formació Professional, arts plàstiques i disseny o ensenyances esportives: 0,1000 punts. Documentació acreditativa: una fotocòpia compulsada del títol al·legat o, en defecte d’això, del certificat acadèmic oficial en què conste la superació dels estudis conduents a obtindre’l i el pagament dels drets d’expedició. 3.1.7. Per activitats de formació permanent del professorat superades que tinguen per objectiu el perfeccionament sobre aspectes relacionats amb l’organització escolar o amb les tecnologies aplicades a l’educació organitzades pel ministeri competent en matèria d’educació, i les conselleries que tinguen atribuïdes les competències en matèria educativa, per institucions sense ànim de lucre, sempre que estes activitats estiguen homologades o reconegudes per les administracions educatives, així com les organitzades per les universitats (fins a 0,5000 punts). Es puntuaran amb 0,05 punts per cada 10 hores d’activitats de formació acreditades. A este efecte, se sumaran les hores de totes les activitats, i no es puntuarà la resta d’hores inferior a 10. Documents justificatius: certificat acreditatiu o fotocòpia compulsada dels certificats d’estos, expedits per l’entitat organitzadora en què conste expressament el nombre d’hores de duració de l’activitat. En el cas de les activitats organitzades per institucions sense ànim de lucre, haurà de ser acreditat, de manera fefaent, el reconeixement o l’homologació d’estes activitats per la conselleria o el ministeri competent en matèria d’educació, altres administracions amb competències en matèria educativa, o el certificat d’inscripció en el registre de formació de l’Administració educativa.

3.2. Preparació específica per a l’exercici de la funció inspectora (fins a un màxim d’1 punt): es consideraran les activitats de formació homologades específicament relacionades amb la funció inspectora. A este efecte se sumaran 0,0500 punts per cada 10 hores d’activitats de formació acreditades les hores de totes les activitats, i no es puntuarà la resta de les hores inferior a 10. Documentació acreditativa: certificat expedit per l’òrgan o l’autoritat competent del Ministeri d’Educació o de les conselleries que tinguen atribuïdes les competències en matèria educativa, o de les institucions sense ànim de lucre que haja sigut homologat o reconegut per les administracions precitades, així com de les universitats, en què conste expressament el nombre d’hores de duració del curs, i, si és el cas, l’homologació o reconeixement; si no s’aporta el certificat referit, no s’obtindrà puntuació per este apartat.

3.3. Coneixement d’idiomes (fins a un màxim de 0,5000 punts):

Per l’acreditació del domini d’una llengua estrangera corresponent al nivell B2, del Marc Europeu Comú de Referència per a les Llengües (MECR): 0,1000 punts.

Per acreditar el domini d’una llengua estrangera corresponent al nivell C1, del Marc Europeu Comú de Referència per a les Llengües (MECR): 0,1500 punts.

Per acreditar el domini d’una llengua estrangera corresponent al nivell C2, del Marc Europeu Comú de Referència per a les Llengües (MECR): 0,2000 punts.

Pel certificat de Capacitació per a l’Ensenyança en Llengua Estrangera: 0,2500 punts.

Pel Diploma de Mestre de Valencià: 0,3000 punts.

Per l’acreditació del domini del valencià corresponent al nivell C2: 0,3000 punts.

Documentació acreditativa: certificats i diplomes que figuren en el Decret 61/2013, del Consell, de 17 de maig, modificat per l’Orde 93/2013, d’11 de novembre, de la Conselleria d’Educació, Cultura i Esport, així com les entitats reconegudes per les resolucions posteriors. Certificats i diplomes detallats en l’Orde 7/2017, de 2 de març de 2017, de la Conselleria d’Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l’homologació i la validació d’altres títols i certificats.

3.4. Per la superació de parts de la prova en qualsevol dels procediments selectius d’accés al cos d’inspectors d’educació (màxim d’1,500 punts)

Per la superació de cada part de la prova en qualsevol dels procediments selectius d’accés al cos d’inspectors d’educació (0,7500 punts)

Documentació acreditativa: certificat de l’administració educativa competent

Notes:

Primera. En cap cas es valoraran els cursos o les assignatures la finalitat dels quals siga obtindre un títol acadèmic, un màster o una altra titulació de postgrau.

Tampoc es valoraran els cursos o les activitats la finalitat dels quals siga l’obtenció del títol d’Especialització Didàctica, del Certificat d’Aptitud Pedagògica.

Segona. Els documents redactats en llengües d’altres comunitats autònomes hauran de traduir-se oficialment a una de les dos llengües oficials de la Comunitat Valenciana perquè siguen vàlids, de conformitat amb el que preveu l’article 15 de la Llei 39/2015, d’1 d’octubre. En el cas de llengües estrangeres, haurà de traduir-los oficialment un traductor jurat.

Tercera. Un mateix mèrit només es podrà baremar en un dels apartats o els subapartats d’este barem, i sempre en el que resulte més favorable a l’aspirant. Tampoc es podrà baremar com a mèrit cap títol que s’haja utilitzat per a justificar el compliment d’un requisit.

Quarta. Es consideren centres públics els centres als quals es referix el capítol II del títol IV de la LOE, integrats en la xarxa pública de centres creats i sostinguts per les administracions educatives.

Quinta. En el cas d’aportar com a documentació justificativa d’acreditació d’un mèrit un certificat acadèmic provisional en què conste la superació dels estudis al·legats en substitució del títol al·legat, esta haurà de tindre una antiguitat màxima d’un any des de la data d’emissió del certificat.

  

València, 31 d'octubre de 2024

Francisco Pablo Ortega Gil

Director general de Personal Docent